આજે સવારે આકાશે સર્વત્ર એકરૂપ થવાનું પસંદ કર્યું હતું. વાદળા તો હતાં જ નહી પન નીલવર્ણ સાથે પ્રભાતની જે ગુલાબી છટા ભળી જાય છે તે પન પૂર્વથી પશ્ચિમ સુધી એકસરખી પથરાઈ ગઈ હતી. આ ગુલાબી છતા જ્યારે કલ્પનાના પ્રાથમિક સ્ફુરણ જેતલી પાતલી આછી હોય છે ત્યારે તે એતલી પારદર્શક હોય છે કે તેમાંથી આકાશનો નીલવર્ણ સ્પષ્ટપણે દેખાય છે. અને આ રંગ પ્રસન્નતા અને વિલાસિતાની વચલી સ્થિતિનો પૂરેપૂરો દ્યોતક બને છે.